**M18 – SZITUÁCIÓS KÁRTYÁK**

Szembe találkoztok egymással, de szűk a hely kettőtöknek (ajtóban vagy lépcsőn). Melyikőtöknek illik *előre engednie* a másikat?

Most találkoztok először, szeretnétek bemutatkozni egymásnak. Mit mondotok? Ki *nyújthat elsőként kezet* a másiknak?

Felszálltok egy vonatra, mindkettőtöknek van csomagja. Kinek illik felajánlania, hogy *segít felpakolni a csomagokat*?

Kettőtök közül az idősebb *nehéz szatyrot cipel*. Hogy illik viselkednie a fiatalabbnak?

Beléptek egy helyre, ahol üres székekre lehet majd leülni. Melyikőtök *kínálja hellyel* a másikat?

Szembe találkozol valakivel a folyosón/utcán. Melyikőtöknek illik *előre köszönnie*?

Együtt érkeztek a színházba. Ki segít *levenni a kabátját* a másiknak?

Nálad alszik egy osztálytársad, de a szobádban csak *egy* ágy van. Mit illik tenned? Ki hol fog aludni?

Vendégek érkeznek hozzátok. Hosszú volt az út, fáradtak és éhesek. Mit teszel?

**A;** köszönsz és nézed tovább a tévét

**B;** nem is köszönsz

**C;** köszönsz, érdeklődsz, milyen volt az utazás; hellyel, étellel, itallal kínálod őket; megmutatod, hol tudnak pihenni, kezet mosni stb.

Egy üvegajtó választ el benneteket egymástól. Látod, hogy a szembejövőnek *tele van a keze csomagokkal*. Mit teszel?

Felszálltok a buszra, de *csak egy szabad ülőhely van*. melyikőtöknek illik felajánlani ezt a helyet a másik számára?